মর্মান্তিক! খেলার সময় বাগুইআটিতে খালে পড়ে মৃত্যু শিশুর

ওয়েবডেস্ক- বাগুইআটি থানার (Baguiati police station) কেষ্টপুর রাজবংশী পাড়ায় (Keshtpur Rajbangshi Para) খেলতে গিয়ে বিপত্তি। খালে পড়ে মৃত্যু হল এক শিশুর। মৃতের নাম ঋতু কোনাই (৫)। সাথে থাকা শিশু প্রিয়াংশু কুমারের(৪) অবস্থা আশঙ্কাজনক। বিধাননগর মহকুমা হাসপাতালে (Bidhannagar Subdistrict Hospital) নিয়ে যাওয়া হয়েছে। চিকিৎসা চলছে। ঘটনাস্থলে বাগুইআটি থানার পুলিশ।

স্থানীয় সূত্রের খবর, বাড়িতেই খেলছিল ঋতু ও প্রিয়াংশু। পরবর্তীকালে ঋতু এবং প্রিয়াঙ্কা বাড়ি থেকে বেরিয়ে গিয়ে সামনের খালে কিভাবে পড়ে গেল কেউ জানে না। শুধু মাত্র প্রিয়াংশুকেই দেখতে পায় স্থানীয় বাসিন্দারা তাকে উদ্ধার করে, কিন্তু ঋতুকে তখন দেখতে পাওয়া যায়নি। পরে ঋতুকে ভেসে উঠতে দেখা যায় খাল থেকে কিছুটা দূরে গিয়ে ব্রিজের পাশে। তারপর হাসপাতালে গেলে তাকে মৃত বলে ঘোষণা করা হয়।

আরও পড়ুন- শিয়ালদহ-বজবজ শাখায় ট্রেন চলাচল ব্যাহত, তিন ঘন্টা পর স্বাভাবিক পরিষেবা

স্থানীয় বাসিন্দাদের দাবি এখানে আগে ফেন্সিং প্রাচীর ছিল। কিন্তু সেটা কোন ভাবে ভেঙে গিয়েছে। তাদের দাবি, পুনরায় ফেন্সিং করে দেওয়া হোক, এই খালের ধার বরাবর। যাতে শিশুরা সুরক্ষিত থাকে। ঘটনায় এলাকা জুড়ে শোকের ছাড়া।

দেখুন আরও খবর-